Document ID: /roh_data/filtered/fineweb-2-filterrobots_roh.jsonl.gz/30697

Suenter l'ediziun ch'era cumparida in'emna suenter l'attatga e ch'aveva gì in'ediziun da record da 7 milliuns, aveva la redacziun decidì da chalar da publitgar ad interim. Ils collavuraturs sajan stanchels e spussads.
A partir da mesemna duai «Charlie Hebdo» puspè cumparair en il ritmus usità d'ina giada l'emna, ha ditg il schefredactur.
Detagls da l'ultima ediziun
L’ultima ediziun era cumparida in’emna suenter l’attentat sin la redacziun ils 7 da schaner. Il frontispizi mussava ina caricatura da Mohammend che tegneva ina tavla cun si «Je suis Charlie». Uschia ha «Charlie Hebdo» vulì demonstrar ch'ins na sa laschia betg scuraschar da terror.
Tar l’attentat eran morts 10 commembers da la redacziun dal magazin satiric e 2 policists.